Vi tilbragte fem vidunderlige dage i Rachels gæstehus . Udsigten fra huset var utrolig smuk, et vekslende farvespil på himlen, det evigt strømmende vand, begge dele bevægede af mangfoldige svømmende, flyvende og jagende fugle. På én gang fuld af ro og fred og samtidig et klingende kor af de mangfoldige fuglestemmer.
Vi havde cykler med og cyklede hver dag i det spændende og smukke landskab, hvor især det rigt varierede fugleliv var betagende. Men også små pittoreske landsbyer var et besøg værd, ligesom Rachels bolig selv også var beliggende i en smuk lille landsby. Samtidig var der ikke længere til Amsterdam, end at vi også tog et par ture på cykel dertil.
Huset var udstyret med køkken med gode faciliteter til at lave mad. Der var også gode brochurer og kort over området og bøger om Amsterdam. Billederne fra huset er vellignede. Der var en fri atmosfære.
Værtsparat var yderst imødekommende og hjælpsomme.
Vi kommer meget gerne igen.